
REPUBLIKA HRVATSKA
TRGOVAČKI SUD U SPLITU
Sukoišanska 6, Split



REPUBLIKA HRVATSKA
RJEŠENJE

Trgovački sud u Splitu, po sucu Katarini Franković u stečajnom postupku nad dužnikom Stečajna masa iza  BULC, d.o.o., OIB: 59594774281, Split, Zoranićeva 2, izvan ročišta, dana 16. srpnja 2018.g. 


r i j e š i o      j e

I.	Stečajna masa iza BULC, d.o.o., Split, Zoranićeva 2, upisat će se u sudski registar i po službenoj dužnosti dobiti novi osobni identifikacijski broj.

II.	Ovlašćuje se stečajni upravitelj Stjepan Lović, Zagreb, Preradovićeva 13, OIB: 25964288839 otvoriti odgovarajući bankovni račun za stečajnog dužnika Stečajna masa iza BULC, d.o.o.

Obrazloženje

	Rješenjem ovog suda posl.br. St-2623/2015 od 25. kolovoza 2016. godine, otvoren je i zaključen skraćeni stečajni postupak nad dužnikom BULC, d.o.o., OIB: 59594774281, Split, Zoranićeva 2, te je za stečajnog upravitelja imenovan Stjepan Lović, Zagreb, Preradovićeva 13, OIB: 25964288839.

	Podneskom je stečajni upravitelj predložio sudu da se stečajna masa upiše u sudski registar obzirom da postoje potraživanja stečajnog dužnika prema svom dužniku Brački vrtli d.o.o. i da je potrebno dopustiti otvaranje bankovnog računa radi naplate duga.

Prema čl. 133. st. 1. i 2. Stečajnog zakona ("Narodne novine" 71/15; dalje SZ) nakon zaključenja stečajnoga postupka prema odredbi članka 132. stavka 2. ovoga Zakona stečajni upravitelj može u ime i za račun stečajne mase unovčiti imovinu dužnika i prikupljenim sredstvima namiriti nastale troškove stečajnoga postupka, a neiskorišteni iznos uplatiti u Fond za namirenje troškova stečajnoga postupka. U tom slučaju stečajna masa će se upisati u sudski registar. Pri upisu stečajne mase u sudski registar Ministarstvo financija – Porezna uprava će po službenoj dužnosti odrediti i dodijeliti osobni identifikacijski broj stečajnoj masi. Prema st.4 istog članaka stečajni upravitelj može, kad je to potrebno radi poduzimanja radnji iz stavka 1. ovoga članka, na temelju zaključka suda otvoriti bankovni račun.

U konkretnom slučaju radi prikupljanja imovine ukazala se opravdana potreba da stečajni upravitelj otvori račun kod banke. 

Ukoliko i kada  stečajni upravitelj prikupi dovoljno novčanih sredstava, sud će odrediti nastavak postupka radi naknadne diobe sukladno čl. 289 SZ-a.  

	Zbog navedenog, na temelju spomenutog propisa odlučeno je kao u izreci. 
			
U Splitu, dana 16. srpnja 2018. godine

					     Sudac:

							Katarina Franković




POUKA O PRAVNOM LIJEKU:
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).

DN-a:
-	stečajnom upravitelju 
- 	mrežna stranica e-Oglasna ploča sudova,
-	registar Trgovačkog suda  u Splitu

